CELEX: 62008CN0471
Language: sk
Date: 2008-11-04 00:00:00
Title: Vec C-471/08: Návrh na začatie prejudiciálneho konania, ktorý podal Helsingin käräjäoikeus (Fínsko) 4. novembra 2008 – Sanna Maria Parviainen/Finnair Oyj

24.1.2009   
            
            
               SK
            
            
               Úradný vestník Európskej únie
            
            
               C 19/13
            
         Návrh na začatie prejudiciálneho konania, ktorý podal Helsingin käräjäoikeus (Fínsko) 4. novembra 2008 – Sanna Maria Parviainen/Finnair Oyj
   (Vec C-471/08)
   (2009/C 19/22)
   Jazyk konania: fínčina
   Vnútroštátny súd, ktorý podal návrh na začatie prejudiciálneho konania
   Helsingin käräjäoikeus
   Účastníci konania pred vnútroštátnym súdom
   
      Žalobkyňa: Sanna Maria Parviainen
   
      Žalovaná: Finnair Oyj
   Prejudiciálna otázka
   Má sa článok 11 ods. 1 smernice 92/85/EHS (1) vykladať takým spôsobom, že pracovníčke, ktorá bola pre tehotenstvo preradená na inú, menej platenú prácu, sa má podľa smernice platiť odmena za prácu v rovnakej výške, ako jej bola v priemere vyplácaná pred preradením, a je v tejto súvislosti relevantné, ktoré príplatky boli pracovníčke dodatočne k mesačnému základnému platu vyplácané a na akom základe sa toto vyplácanie uskutočňovalo?
   
      (1)  Smernica Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS) (Ú. v. ES L 348, s. 1; Mim. vyd. 05/002, s. 110).